text: Kredsformand: Svært at erstatte Peter Christensen
  29 juli 2015 kl. 14.09
  Kredsformand for Venstre i Aabenraa, Leif Andersen, er chokeret og ærgerlig over, at Peter Christensen nu forlader politik.
  
  Det kommer som noget af et chok for Venstre i Aabenraa, at deres store profil og forhenværende folketingspolitiker og skatteminister, Peter Christensen, nu forlader politik fuldstændig.
  Peter Christensen blev ikke valgt ind ved folketingsvalget i juni, og derfor kapper han nu de politiske bånd efter 14 år i Folketinget.
  Det er noget, der kommer bag på hans valgkreds i Aabenraa.
  - Jeg må indrømme, at jeg er noget chokeret over, at han helt forlader politik. Omvendt har jeg altid vidst, at Peter ikke er en levebrødspolitiker. Han vil have indflydelse, siger kredsformand Leif Andersen.
  Aabenraakredsen skal nu til at finde en ny, stærk kandidat. Formanden indrømmer i dette klip, at det bliver svært at finde en afløser. 
  (Varighed: 0:31)
  